ประกาศกรมการค้าต่างประเทศประกาศกรมการค้าต่างประเทศเรื่องแสดงรายละเอียดข้อเท็จจริงและข้อกฎหมายอันเป็นสาระสำคัญที่ใช้เป็นพื้นฐานในการพิจารณาผลการไต่สวนชั้นที่สุดกรณีการตอบโต้การทุ่มตลาดสินค้าโซเดียมไตรโพลิฟอสเฟตหรือโซเดียมไตรฟอสเฟตที่มีแหล่งกำเนิดจากสาธารณรัฐประชาชนจีนพ.ศ. ๒๕๕๒[๑] ด้วยคณะกรรมการพิจารณาการทุ่มตลาดและการอุดหนุนได้มีคำวินิจฉัยชั้นที่สุดเมื่อวันที่ ๑๐ กรกฎาคม ๒๕๕๒ว่ามีการทุ่มตลาดสินค้าโซเดียมไตรโพลิฟอสเฟตหรือโซเดียมไตรฟอสเฟตที่มีแหล่งกำเนิดจากสาธารณรัฐประชาชนจีนและก่อให้เกิดความเสียหายอย่างสำคัญแก่อุตสาหกรรมภายในตามมาตรา๑๙ (๑)แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ.๒๕๔๒จึงให้เรียกเก็บอากรตอบโต้การทุ่มตลาดสินค้าโซเดียมไตรโพลิฟอสเฟตหรือโซเดียมไตรฟอสเฟตตามพิกัดอัตราศุลกากรประเภทย่อยที่๒๘๓๕.๓๑๐๐.๐๐๐ ที่มีแหล่งกำเนิดจากสาธารณรัฐประชาชนจีนเพื่อขจัดความเสียหายที่เกิดจากการนำเข้าสินค้าทุ่มตลาดดังกล่าวเพื่อให้เป็นไปตามความในข้อ๑ ของกฎกระทรวง ฉบับที่ ๔ (พ.ศ. ๒๕๔๓)ออกตามความในพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒ ซึ่งกำหนดว่า เมื่อคณะกรรมการพิจารณาการทุ่มตลาดและการอุดหนุนมีคำวินิจฉัยเบื้องต้นหรือคำวินิจฉัยชั้นที่สุดเกี่ยวกับการไต่สวนการทุ่มตลาดหรือการอุดหนุนการยอมรับข้อเสนอทำความตกลงเพื่อระงับการทุ่มตลาดหรือการอุดหนุนการเพิกถอนความตกลงเพื่อระงับการทุ่มตลาดหรือการอุดหนุน หรือการยุติการเรียกเก็บอากรตอบโต้การทุ่มตลาดหรือการอุดหนุนอันเนื่องมาจากการทบทวนให้กรมการค้าต่างประเทศออกประกาศแสดงรายละเอียดข้อเท็จจริงและข้อกฎหมายอันเป็นสาระสำคัญที่ใช้เป็นพื้นฐานในการพิจารณาผลการไต่สวนการยอมรับหรือการเพิกถอนความตกลงและผลการทบทวน กรมการค้าต่างประเทศจึงออกประกาศไว้ดังต่อไปนี้ข้อ ๑การเปิดการไต่สวนเมื่อวันที่๒๑ พฤษภาคม ๒๕๕๑กรมการค้าต่างประเทศได้ออกประกาศเปิดการไต่สวนการทุ่มตลาดสินค้าโซเดียมไตรโพลิฟอสเฟตหรือโซเดียมไตรฟอสเฟตที่มีแหล่งกำเนิดจากสาธารณรัฐประชาชนจีนตามคำขอของบริษัท อดิตยา เบอร์ล่า เคมีคัลส์ (ประเทศไทย) จำกัดซึ่งมีสถานะเป็นอุตสาหกรรมภายในผู้ผลิตสินค้าโซเดียมไตรโพลิฟอสเฟตหรือโซเดียมไตรฟอสเฟตทั้งนี้ เป็นไปตามมติคณะกรรมการพิจารณาการทุ่มตลาดและการอุดหนุนเมื่อวันที่ ๑๖พฤษภาคม ๒๕๕๑ และกรมการค้าต่างประเทศได้ดำเนินการไต่สวนการทุ่มตลาดและความเสียหายตามหลักเกณฑ์ภายใต้พระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒ โดยปรากฏข้อเท็จจริง ดังนี้๑.๑สินค้าทุ่มตลาดสินค้าที่ถูกพิจารณาคือสินค้าโซเดียมไตรโพลิฟอสเฟตหรือโซเดียมไตรฟอสเฟตตามพิกัดอัตราศุลกากรประเภทย่อยที่๒๘๓๕.๓๑๐๐.๐๐๐ ที่มีแหล่งกำเนิดจากสาธารณรัฐประชาชนจีน๑.๒ผู้มีส่วนได้เสีย๑.๒.๑ผู้ผลิตหรือผู้ส่งออกในสาธารณรัฐประชาชนจีน ได้แก่(๑)Yibin Tianyuan Group Co., Ltd.(๒)Kunming Malong Chemical Co., Ltd.(๓)Hubei Xingfa Chemicals Group Co., Ltd.(๔)Jiangyin Chengxing Industrial Group Co., Ltd.(๕)Chongqing Chuandong Chemical Group Co., Ltd.(๖)Guizhou Jiang Fong Chemical Co., Ltd.(๗)Wuhan Inorganic Salt Chemical Plant Co., Ltd.(๘)Xuzhou Tian Fu Chemical Co., Ltd.(๙)Yang Quan Nan Mei Group Chemical Co., Ltd.(๑๐)Luoping Grasun Co., Ltd.(๑๑)Hefei Sifang Phosphate Compound Fertilizer Co., Ltd.(๑๒)Sichuan Blue Sword Chemical (Group) Co., Ltd.(๑๓)ผู้ผลิตหรือผู้ส่งออกรายอื่น นอกจาก (๑) ถึง (๑๒)๑.๒.๒ผู้นำเข้าในประเทศไทย ได้แก่(๑)บริษัท ยูนิลีเวอร์ ไทย โฮลดิ้งส์ จำกัด(๒)บริษัท ไลอ้อน (ประเทศไทย) จำกัด(๓)บริษัท คอลเกต - ปาล์มโอลีฟ (ประเทศไทย) จำกัด(๔)บริษัท คาโอ อินดัสเตรียล (ประเทศไทย) จำกัด(๕)บริษัท เซรามิคอุตสาหกรรมไทย จำกัด(๖)บริษัท สหโมเสคอุตสาหกรรม จำกัด (มหาชน)(๗)บริษัท เบอร์ลี่ ยุคเกอร์ สเปเชียลตี้ส์ จำกัด(๘)บริษัท เนชั่นแนล สตาร์ช แอนด์ เคมิเคิล (ไทยแลนด์) จำกัด(๙)บริษัท ไทยฟูด แอนด์ เคมิคอล จำกัด(๑๐)บริษัท จิรคร จำกัด(๑๑)บริษัท เทพไทย เคมี จำกัด(๑๒)บริษัท คอนแนลล์ บราเดอร์ส (ประเทศไทย) จำกัด(๑๓)บริษัท ไทยเฟลเวอร์ แอนด์ แฟรกแร็นซ์ จำกัด(๑๔)บริษัท โรเดีย (ประเทศไทย) จำกัด(๑๕)บริษัท วิคกี้ เอนเตอร์ไพรซ์ จำกัด(๑๖)บริษัท อายิโนะโมะโต๊ะ (ประเทศไทย) จำกัด(๑๗)บริษัท วินเนอร์กรุ๊ป เอ็นเตอร์ไพรซ์ จำกัด(๑๘)บริษัท สหสิทธิ์ อิมปอร์ต แอนด์ เอ๊กปอร์ต (ประเทศไทย) จำกัด(๑๙)บริษัท สยามยูเนียนอินเตอร์เคมีคอล จำกัด(๒๐)บริษัท สาธรเคม จำกัด(๒๑)ผู้นำเข้ารายอื่น นอกจาก (๑) ถึง (๒๐)๑.๒.๓อุตสาหกรรมภายในที่ผลิตสินค้าโซเดียมไตรโพลิฟอสเฟตหรือโซเดียมไตรฟอสเฟตในฐานะผู้ผลิตสินค้าชนิดเดียวกันภายในประเทศคือ บริษัท อดิตยา เบอร์ล่าเคมีคัลส์ (ประเทศไทย) จำกัด๑.๒.๔รัฐบาลของสาธารณรัฐประชาชนจีนในฐานะรัฐบาลของประเทศผู้ส่งออกสินค้าทุ่มตลาดข้อ ๒การตรวจสอบข้อมูลข้อเท็จจริงเมื่อวันที่๒๗ ถึงวันที่ ๒๙ ตุลาคม ๒๕๕๑กรมการค้าต่างประเทศได้ส่งเจ้าหน้าที่เดินทางไปตรวจสอบข้อมูลข้อเท็จจริงที่ได้รับจากการตอบแบบสอบถามของอุตสาหกรรมภายในคือ บริษัท อดิตยา เบอร์ล่า เคมีคัลส์ (ประเทศไทย) จำกัด ณที่ทำการของอุตสาหกรรมภายในดังกล่าวสำหรับผู้ผลิตและผู้ส่งออกในสาธารณรัฐประชาชนจีนปรากฎว่ามีจำนวนมากกรมการค้าต่างประเทศ จึงได้ใช้วิธีการสุ่มตัวอย่าง (Sampling)จากผู้ผลิตและผู้ส่งออกดังกล่าวโดยให้ตอบข้อมูลเบื้องต้นเฉพาะข้อมูลการผลิตและการส่งออกเพื่อนำมาคัดเลือกผู้ผลิตและผู้ส่งออกที่มีปริมาณการส่งออกมาประเทศไทยมากที่สุดซึ่งปรากฏว่ามีผู้ผลิตและผู้ส่งออกที่ตอบกลับแบบสอบถามเบื้องต้นจำนวน ๓ ราย คือ Yibin Tianyuan Group Co., Ltd. Kunming Malong Chemical Co., Ltd. และ Hubei Xingfa Chemicals Group Co., Ltd. กรมการค้าต่างประเทศ จึงส่งแบบสอบถามฉบับสมบูรณ์ไปให้เพื่อตอบแบบสอบถามซึ่งผู้ผลิตและผู้ส่งออกทั้ง ๓รายดังกล่าวให้ความร่วมมือในการตอบแบบสอบถามกรมการค้าต่างประเทศ จึงได้ส่งเจ้าหน้าที่เดินทางไปตรวจสอบข้อมูลข้อเท็จจริงที่ได้รับจากการตอบแบบสอบถามของผู้ผลิตและผู้ส่งออกทั้ง๓ รายดังกล่าว ณ ที่ทำการของผู้ผลิตและผู้ส่งออกในสาธารณรัฐประชาชนจีน คือ Yibin Tianyuan Group Co., Ltd. และ Kunming Malong Chemical Co., Ltd. เมื่อวันที่ ๑๐ ถึงวันที่ ๑๘ พฤศจิกายน ๒๕๕๑ และ Hubei Xingfa Chemicals Group Co., Ltd. เมื่อวันที่ ๒๒ถึงวันที่ ๒๖ ธันวาคม ๒๕๕๑ข้อ ๓คำวินิจฉัยเบื้องต้นและการกำหนดมาตรการชั่วคราวเมื่อวันที่๔ มีนาคม ๒๕๕๒ คณะกรรมการพิจารณาการทุ่มตลาดและการอุดหนุนได้มีคำวินิจฉัยเบื้องต้นว่าผู้ผลิตหรือผู้ส่งออกสินค้าโซเดียมไตรโพลิฟอสเฟตหรือโซเดียมไตรฟอสเฟตที่มีแหล่งกำเนิดจากสาธารณรัฐประชาชนจีนได้ส่งสินค้าดังกล่าวเข้ามาทุ่มตลาดและก่อให้เกิดความเสียหายอย่างสำคัญแก่อุตสาหกรรมภายในและมีความจำเป็นต้องป้องกันความเสียหายแก่อุตสาหกรรมภายในจึงกำหนดให้ใช้มาตรการชั่วคราวตอบโต้การทุ่มตลาดการนำเข้าสินค้าดังกล่าวโดยประกาศเรียกเก็บอากรชั่วคราวหรือให้วางหลักประกันการชำระอากรชั่วคราวเป็นระยะเวลา ๔ เดือน นับตั้งแต่วันที่ ๒๐ มีนาคม ๒๕๕๒ เป็นต้นไปสำหรับการนำเข้าสินค้าโซเดียมไตรโพลิฟอสเฟตหรือโซเดียมไตรฟอสเฟตตามพิกัดอัตราศุลกากรประเภทย่อยที่๒๘๓๕.๓๑๐๐.๐๐๐ ที่มีแหล่งกำเนิด จากสาธารณรัฐประชาชนจีน ซึ่งผลิตจาก(๑)Yibin Tianyuan Group Co., Ltd. ให้เรียกเก็บในอัตราร้อยละ ๑๘.๗๕ ของราคาซี.ไอ.เอฟ.(๒)Kunming Malong Chemical Co., Ltd. ให้เรียกเก็บในอัตราร้อยละ ๑๙.๓๐ ของราคาซี.ไอ.เอฟ.(๓)Hubei Xingfa Chemicals Group Co., Ltd.ให้เรียกเก็บในอัตราร้อยละ ๖.๙๕ ของราคา ซี.ไอ.เอฟ.(๔)รายอื่น ให้เรียกเก็บในอัตราร้อยละ ๓๑.๔๒ ของราคา ซี.ไอ.เอฟ.ข้อ ๔การยื่นคำขอข้อเท็จจริงและแสดงความคิดเห็นในการใช้มาตรการชั่วคราวเมื่อวันที่๒๓ มีนาคม ๒๕๕๒กรมการค้าต่างประเทศได้แจ้งรายละเอียดข้อเท็จจริงและข้อกฎหมายอันเป็นสาระสำคัญที่ใช้เป็นพื้นฐานในการกำหนดมาตรการชั่วคราวให้ผู้มีส่วนได้เสียทราบเพื่อเปิดโอกาสให้ยื่นข้อคิดเห็นหรือข้อโต้แย้งรวมทั้งแสดงความจำนงขอแถลงการณ์ด้วยวาจา ภายในวันที่ ๗ พฤษภาคม ๒๕๕๒พร้อมทั้งได้แจ้งรายละเอียดดังกล่าวไปยังรัฐบาลของสาธารณรัฐประชาชนจีนปรากฎว่ามีผู้ผลิตและผู้ส่งออกในสาธารณรัฐประชาชนจีน๑ รายได้แสดงข้อคิดเห็นและข้อโต้แย้งในประเด็นเกี่ยวกับการพิจารณาความสามารถในการทำกำไร(Profitability Test) และการเปรียบเทียบราคาส่งออกกับมูลค่าปกติ ณระดับการค้าเดียวกัน และมีผู้นำเข้า ๒ รายได้แสดงข้อคิดเห็นและข้อโต้แย้งในประเด็นเกี่ยวกับการพิจารณาความเสียหายและประโยชน์สาธารณะข้อ ๕การแจ้งข้อมูลและข้อเท็จจริงที่ใช้เป็นฐานในการไต่สวนชั้นที่สุดกรมการค้าต่างประเทศได้จัดส่งร่างสรุปผลการไต่สวนซึ่งแสดงข้อมูลและข้อเท็จจริงที่ใช้เป็นพื้นฐานในการพิจารณาวินิจฉัยชั้นที่สุดให้ผู้มีส่วนได้เสียทราบและแสดงข้อคิดเห็น ข้อโต้แย้งภายในวันที่ ๕ มิถุนายน ๒๕๕๒ปรากฎว่าผู้ผลิตและผู้ส่งออกในสาธารณรัฐประชาชนจีน ๑ ราย ที่ได้แสดงข้อคิดเห็นและข้อโต้แย้งในชั้นการใช้มาตรการชั่วคราวได้แสดงข้อคิดเห็นและข้อโต้แย้งในประเด็นเดิมว่าการพิจารณาความสามารถในการทำกำไรไม่ควรเปรียบเทียบราคาขายต่อหน่วยกับต้นทุนเฉลี่ยต่อหน่วยเฉพาะในช่วงระยะเวลาการไต่สวนแต่ควรเปรียบเทียบกับต้นทุนเฉลี่ยต่อหน่วยเป็นรายเดือนด้วยและการเปรียบเทียบราคาส่งออกกับมูลค่าปกติควรเปรียบเทียบณ ระดับการค้าเดียวกัน คือ ณ ระดับตัวแทนการขายเนื่องจากราคาที่ขายภายในประเทศมีความแตกต่างกันระหว่างการขายให้แก่ตัวแทนการขายกับการขายให้แก่ผู้ใช้ขั้นสุดท้ายโดยราคาที่ขายให้กับผู้ใช้ขั้นสุดท้ายจะมีราคาสูงกว่า และผู้นำเข้า ๑ รายที่ได้แสดงข้อคิดเห็นและข้อโต้แย้งในชั้นการเปิดไต่สวนและชั้นการใช้มาตรการชั่วคราวได้แสดงข้อคิดเห็นและข้อโต้แย้งว่าราคาที่เพิ่มขึ้นของกรดฟอสฟอริกที่นำเข้าจากสาธารณรัฐประชาชนจีนซึ่งเป็นวัตถุดิบหลักในการผลิตสินค้าโซเดียมไตรโพลิฟอสเฟตหรือโซเดียมไตรฟอสเฟตของอุตสาหกรรมภายในเป็นสาเหตุหลักที่ก่อให้เกิดความเสียหายแก่อุตสาหกรรมภายในสินค้าโซเดียมไตรโพลิฟอสเฟตที่นำเข้าจากสาธารณรัฐประชาชนจีนไม่ได้ขายตัดราคาหรือกดราคาและสินค้าโซเดียมไตรโพลิฟอสเฟตของผู้ผลิตภายในประเทศมีคุณสมบัติเฉพาะ (Specification)สูงเกินความจำเป็นทำให้ผู้ซื้อต้องแบกรับภาระต้นทุนที่สูงเกินความจำเป็นด้วยนอกจากนี้ ได้มีข้อคิดเห็นอื่นจากอุตสาหกรรมภายในด้วย เช่นความเสียหายของอุตสาหกรรมภายในเกิดจากสินค้าทุ่มตลาดไม่ใช่จากการนำเข้าวัตถุดิบและการใช้มาตรการตอบโต้การทุ่มตลาดสินค้าโซเดียมไตรโพลิฟอสเฟตหรือโซเดียมไตรฟอสเฟตมิได้เป็นการส่งเสริมให้มีการผูกขาดหรือทำลายการแข่งขันทางการค้าในสินค้าดังกล่าวหากแต่เป็นการส่งเสริมให้อุตสาหกรรมภายในเติบโตมากขึ้น เป็นต้นทั้งนี้ข้อเท็จจริงจากการพิจารณาข้อคิดเห็นและข้อโต้แย้งปรากฎว่า ข้อโต้แย้งที่ให้เปรียบเทียบราคาขายต่อหน่วยกับต้นทุนเฉลี่ยต่อหน่วยเป็นรายเดือนไม่สามารถยอมรับได้เนื่องจากผู้โต้แย้งมิได้ให้ข้อมูลที่สามารถตรวจสอบได้ว่าสินค้าโซเดียมไตรโพลิฟอสเฟตหรือโซเดียมไตรฟอสเฟตที่ขายในแต่ละเดือนนั้นเป็นสินค้าที่เกิดจากการผลิตภายในเดือนเดียวกันทั้งหมดสำหรับการขายที่นำมาพิจารณามูลค่าปกติเพื่อเปรียบเทียบกับราคาส่งออกได้พิจารณาจากธุรกรรมการขายภายในประเทศทั้งหมดทั้งที่ขายให้แก่ตัวแทนการขายและที่ขายให้แก่ผู้ใช้ขั้นสุดท้ายในช่วงระยะเวลาการไต่สวน(Investigation Period : IP) เนื่องจากความแตกต่างของราคาขาย ณระดับตัวแทนการขายและระดับผู้ใช้ขั้นสุดท้ายไม่เป็นไปในทิศทางเดียวกันโดยบางช่วงเวลา ราคาขาย ณ ระดับตัวแทนการขายสูงกว่าราคาขาย ณระดับผู้ใช้ขั้นสุดท้ายสำหรับราคากรดฟอสฟอริกที่เพิ่มขึ้นอาจสร้างความเสียหายบางส่วนต่ออุตสาหกรรมภายในแต่ไม่เป็นเหตุผลเพียงพอที่จะหักล้างความสัมพันธ์ระหว่างสินค้าทุ่มตลาดกับความเสียหายที่เกิดแก่อุตสาหกรรมภายในได้ในเรื่องผลกระทบของการทุ่มตลาดที่มีต่อราคาสินค้าชนิดเดียวกันในตลาดภายในประเทศของอุตสาหกรรมภายในซึ่งผลการไต่สวนแสดงให้เห็นว่ามีการตัดราคา โดยสินค้าทุ่มตลาดที่นำเข้าจากสาธารณรัฐประชาชนจีนมีราคาขายต่ำกว่าสินค้าชนิดเดียวกันของอุตสาหกรรมภายในตลอดในช่วงปี๒๕๔๘ ถึงช่วงระยะเวลาการไต่สวน และยังพบแนวโน้มของการกดราคาด้วยข้อ ๖การพิจารณาผลการไต่สวนชั้นที่สุดกรมการค้าต่างประเทศได้จัดทำรายงานสรุปผลการไต่สวนชั้นที่สุดและเสนอต่อคณะกรรมการพิจารณาการทุ่มตลาดและการอุดหนุนเพื่อพิจารณาวินิจฉัยชั้นที่สุดเมื่อวันที่ ๑๐ กรกฎาคม ๒๕๕๒ซึ่งคณะกรรมการพิจารณาการทุ่มตลาดและการอุดหนุนได้พิจารณาแล้ว มีความเห็น ดังนี้๖.๑ผลการพิจารณาการทุ่มตลาดในการคำนวณส่วนเหลื่อมการทุ่มตลาดกรณีของผู้ที่ให้ความร่วมมือตอบแบบสอบถามพิจารณาข้อมูลตามแบบสอบถามที่ได้รับจากผู้ผลิตและผู้ส่งออกแต่ละรายส่วนกรณีของผู้ที่ไม่ให้ความร่วมมือตอบแบบสอบถามหรือกรณีผู้ผลิตและผู้ส่งออกรายอื่นจะพิจารณาโดยใช้ข้อมูลข้อเท็จจริงเท่าที่มีอยู่ ซึ่งเป็นไปตามมาตรา ๒๗แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ.๒๕๔๒ โดยช่วงระยะเวลาของข้อมูลที่ใช้ในการไต่สวนการทุ่มตลาด (Investigation Period: IP) คือตั้งแต่วันที่ ๑ เมษายน ๒๕๕๐ ถึงวันที่ ๓๑ มีนาคม ๒๕๕๑ซึ่งผู้ผลิตและผู้ส่งออกสินค้าที่ถูกพิจารณาที่ให้ความร่วมมือตอบแบบสอบถามมี ๓ รายคือ Yibin Tianyuan Group Co., Ltd. Kunming Malong Chemical Co., Ltd. และ Hubei Xingfa Chemicals Group Co., Ltd. โดยทั้ง ๓รายดังกล่าวมีปริมาณส่งออกสินค้าที่ถูกพิจารณามายังประเทศไทยเมื่อเปรียบเทียบกับปริมาณการนำเข้ารวมจากสาธารณรัฐประชาชนจีนตามสถิติของกรมศุลกากรภายใต้พิกัดอัตราศุลกากรของสินค้าที่ถูกพิจารณาคิดเป็นร้อยละ ๒๘.๗๗ ของปริมาณการนำเข้าทั้งหมดจากสาธารณรัฐประชาชนจีนสรุปการคำนวณมูลค่าปกติและราคาส่งออกเพื่อพิจารณาส่วนเหลื่อมการทุ่มตลาดภายใต้หลักเกณฑ์ตามพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒ ดังนี้๖.๑.๑Yibin Tianyuan Group Co., Ltd.(๑)มูลค่าปกติคำนวณตามหลักเกณฑ์ตามมาตรา๑๕ โดยคำนวณจากราคาขายภายในสาธารณรัฐประชาชนจีนตามแบบสอบถามแล้วทอนเป็นราคาขายถัวเฉลี่ยถ่วงน้ำหนัก ณ หน้าโรงงาน(๒)ราคาส่งออกคำนวณตามหลักเกณฑ์ตามมาตรา๑๔ โดยคำนวณจากราคาส่งออกมาประเทศไทยตามแบบสอบถามแล้วทอนเป็นราคาส่งออกถัวเฉลี่ยถ่วงน้ำ หนัก ณ หน้าโรงงาน(๓)ส่วนเหลื่อมการทุ่มตลาดคำนวณตามหลักเกณฑ์ตามมาตรา๑๘ โดยเปรียบเทียบระหว่างมูลค่าปกติตาม (๑) และราคาส่งออกตาม (๒) ซึ่งเป็นราคา ณระดับการค้าเดียวกัน คือ ราคา ณ หน้าโรงงาน และในช่วงระยะเวลาเดียวกัน คือช่วงระยะเวลาการไต่สวนการทุ่มตลาด ซึ่งปรากฏส่วนเหลื่อมการทุ่มตลาดในอัตราร้อยละ๑๘.๗๕ ของราคา ซี.ไอ.เอฟ.๖.๑.๒Kunming Malong Chemical Co., Ltd.(๑)มูลค่าปกติคำนวณตามหลักเกณฑ์ตามมาตรา๑๕ (๒) โดยเป็นมูลค่าที่คำนวณขึ้น (Constructed Value)ซึ่งคำนวณจากต้นทุนการผลิตในประเทศแหล่งกำเนิดรวมกับจำนวนที่เหมาะสมของค่าใช้จ่ายในการจัดการการขาย ค่าใช้จ่ายอื่น ๆ และกำไร เนื่องจากเมื่อพิจารณาข้อมูลการขายภายในประเทศพบว่าราคาขายไม่ใช่ในทางการค้าปกติ(๒)ราคาส่งออกคำนวณตามหลักเกณฑ์ตามมาตรา๑๔ โดยคำนวณจากราคาส่งออกมายังประเทศไทยตามแบบสอบถามแล้วทอนเป็นราคาส่งออกถัวเฉลี่ยถ่วงน้ำหนัก ณ หน้าโรงงาน(๓)ส่วนเหลื่อมการทุ่มตลาดคำนวณตามหลักเกณฑ์ตามมาตรา๑๘ โดยเปรียบเทียบระหว่างมูลค่าปกติตาม (๑) และราคาส่งออกตาม (๒) ซึ่งเป็นราคา ณระดับการค้าเดียวกัน คือ ราคา ณ หน้าโรงงาน และในช่วงระยะเวลาเดียวกัน คือช่วงระยะเวลาการไต่สวนการทุ่มตลาด ซึ่งปรากฏส่วนเหลื่อมการทุ่มตลาดในอัตราร้อยละ๑๙.๓๐ ของราคา ซี.ไอ.เอฟ.๖.๑.๓Hubei Xingfa Chemicals Group Co., Ltd.(๑)มูลค่าปกติคำนวณตามหลักเกณฑ์ตามมาตรา๑๕ โดยคำนวณจากราคาขายภายในสาธารณรัฐประชาชนจีนตามแบบสอบถามแล้วทอนเป็นราคาขายถัวเฉลี่ยถ่วงน้ำหนัก ณ หน้าโรงงาน(๒)ราคาส่งออกคำนวณตามหลักเกณฑ์ตามมาตรา๑๔ โดยคำนวณจากราคาส่งออกมายังประเทศไทยตามแบบสอบถาม แล้วทอนเป็นราคาส่งออกถัวเฉลี่ยถ่วงน้ำหนักณ หน้าโรงงาน(๓)ส่วนเหลื่อมการทุ่มตลาดคำนวณตามหลักเกณฑ์ตามมาตรา๑๘ โดยเปรียบเทียบระหว่างมูลค่าปกติตาม (๑) และราคาส่งออกตาม (๒) ซึ่งเป็นราคา ณระดับการค้าเดียวกันคือ ราคา ณ หน้าโรงงาน และในช่วงระยะเวลาเดียวกัน คือช่วงระยะเวลาการไต่สวนการทุ่มตลาด ซึ่งปรากฏส่วนเหลื่อมการทุ่มตลาดในอัตราร้อยละ๖.๙๕ ของราคา ซี.ไอ.เอฟ.๖.๑.๔ผู้ผลิตหรือผู้ส่งออกรายอื่นคำนวณส่วนเหลื่อมการทุ่มตลาดตามหลักเกณฑ์ตามมาตรา๑๘ ประกอบมาตรา ๒๗ โดยใช้ข้อมูลข้อเท็จจริงเท่าที่มีอยู่ คือมูลค่าปกติและราคาส่งออกตามแบบคำขอของอุตสาหกรรมภายในซึ่งปรากฏส่วนเหลื่อมการทุ่มตลาดในอัตราร้อยละ ๓๑.๔๒ ของราคา ซี.ไอ.เอฟ.๖.๒ผลการพิจารณาความเสียหายคณะกรรมการพิจารณาการทุ่มตลาดและการอุดหนุนได้วินิจฉัยความเสียหายตามหลักเกณฑ์ที่กำหนดตามมาตรา๑๙ มาตรา ๒๐ และมาตรา ๒๑ แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒ โดยพิจารณาจากข้อมูลตามแบบสอบถามที่ได้รับจากอุตสาหกรรมภายใน จำนวน ๑ราย คือ บริษัท อดิตยา เบอร์ล่า เคมีคัลส์ (ประเทศไทย) จำกัด ผู้นำเข้า จำนวน ๖ราย คือ บริษัท ยูนิลีเวอร์ ไทย โฮลดิ้งส์ จำกัด บริษัท ไลอ้อน (ประเทศไทย) จำกัดบริษัท จิรคร จำกัด บริษัท เทพไทย เคมี จำกัด บริษัท ไทยเฟลเวอร์ แอนด์ แฟรกแร็นซ์จำกัด และบริษัท อายิโนะโมะโต๊ะ (ประเทศไทย) จำกัด ผู้ผลิตและผู้ส่งออกในสาธารณรัฐประชาชนจีน จำนวน ๓ ราย คือ Yibin Tianyuan Group Co., Ltd.Kunming Malong ChemicalCo., Ltd. และ Hubei Xingfa Chemicals Group Co., Ltd.ซึ่งได้ให้ความร่วมมือในการตอบแบบสอบถามครบถ้วน ทั้งนี้ ข้อมูลที่ใช้ในการพิจารณาคือ ข้อมูลในช่วงระยะเวลา ๓ ปีย้อนหลัง (ปี ๒๕๔๘ ถึงปี ๒๕๕๐)โดยช่วงระยะเวลาการไต่สวนการทุ่มตลาด คือ ตั้งแต่วันที่ ๑ เมษายน ๒๕๕๐ ถึงวันที่๓๑ มีนาคม ๒๕๕๑ และช่วงระยะเวลาเดียวกันก่อนช่วงระยะเวลาการไต่สวนการทุ่มตลาด คือตั้งแต่วันที่ ๑ เมษายน ๒๕๔๙ ถึงวันที่ ๓๑ มีนาคม ๒๕๕๐ปรากฏว่ามีความเสียหายอย่างสำคัญที่เกิดแก่อุตสาหกรรมภายใน ดังนี้๖.๒.๑ปริมาณของสินค้าทุ่มตลาดและผลของการทุ่มตลาดที่มีต่อราคาของสินค้าชนิดเดียวกันในตลาดภายในประเทศ(๑)ปริมาณการนำเข้าสินค้าทุ่มตลาดจากสถิติของกรมศุลกากรพบว่าปริมาณการนำเข้าสินค้าทุ่มตลาดจากสาธารณรัฐประชาชนจีนเพิ่มสูงขึ้นอย่างต่อเนื่องในช่วงปี๒๕๔๘ ถึงช่วงระยะเวลาการไต่สวนการทุ่มตลาด โดยมีสัดส่วนเพิ่มขึ้นจากร้อยละ ๙๒.๐๒เป็นร้อยละ ๙๗.๓๓ของปริมาณการนำเข้ารวมในขณะที่ปริมาณนำเข้าจากประเทศอื่นรวมกันมีสัดส่วนลดลงจากร้อยละ๗.๙๘ เป็นร้อยละ ๒.๖๗ของปริมาณการนำเข้ารวม ในช่วงระยะเวลาเดียวกัน(๒)ผลกระทบของการทุ่มตลาดที่มีต่อราคาของสินค้าชนิดเดียวกันในตลาดภายในประเทศการทุ่มตลาดทำให้เกิดผลกระทบต่อราคาสินค้าชนิดเดียวกันในตลาดภายในประเทศของอุตสาหกรรมภายในในลักษณะการตัดราคาโดยสินค้าทุ่มตลาดจากสาธารณรัฐประชาชนจีนมีการขายตัดราคาระหว่างร้อยละ ๑๓ถึงร้อยละ ๑๗ ในปี ๒๕๔๘ จนถึงช่วงระยะเวลาการไต่สวนการทุ่มตลาด และมีแนวโน้มการกดราคาในปี๒๕๔๘ ถึงปี ๒๕๕๐๖.๒.๒ผลกระทบของการทุ่มตลาดที่มีต่ออุตสาหกรรมภายในยอดจำหน่ายอุตสาหกรรมภายในมียอดจำหน่ายลดลงอย่างต่อเนื่องระหว่างปี๒๕๔๘ ถึงช่วงระยะเวลาการไต่สวนการทุ่มตลาดกำไรอุตสาหกรรมภายในประสบภาวะขาดทุนในปี๒๕๔๙ แต่มีกำไรเพิ่มขึ้นตั้งแต่ปี ๒๕๕๐ ถึงช่วงระยะเวลาการไต่สวนการทุ่มตลาดผลผลิตอุตสาหกรรมภายในมีผลผลิตลดลงอย่างต่อเนื่องระหว่างปี๒๕๔๘ ถึงช่วงระยะเวลาการไต่สวนการทุ่มตลาดส่วนแบ่งตลาดอุตสาหกรรมภายในมีส่วนแบ่งการตลาดลดลงอย่างมากตั้งแต่ปี๒๕๔๘ ถึงช่วงระยะเวลาการไต่สวนการทุ่มตลาดความสามารถในการผลิตเมื่อพิจารณาจากอัตราของผลผลิตที่ได้เปรียบเทียบกับวัตถุดิบที่ใช้พบว่าความสามารถในการผลิตของอุตสาหกรรมภายในคงที่ผลตอบแทนการลงทุนอุตสาหกรรมภายในมีผลตอบแทนการลงทุนเพิ่มขึ้นตั้งแต่ปี๒๕๔๘ ถึงช่วงระยะเวลาการไต่สวนการทุ่มตลาดการใช้กำลังการผลิตการใช้กำลังการผลิตของอุตสาหกรรมภายในลดลงอย่างต่อเนื่องระหว่างปี๒๕๔๘ ถึงช่วงระยะเวลาการไต่สวนการทุ่มตลาดราคาสินค้าภายในประเทศสินค้าทุ่มตลาดจากสาธารณรัฐประชาชนจีนมีราคาขายต่ำกว่าราคาสินค้าของอุตสาหกรรมภายในระหว่างปี ๒๕๔๘ ถึงช่วงระยะเวลาการไต่สวนการทุ่มตลาดทำให้อุตสาหกรรมภายในต้องปรับลดราคาขายลงเพื่อแข่งขันกับสินค้าทุ่มตลาดกระแสเงินสดอุตสาหกรรมภายในมีกระแสเงินสดเพิ่มขึ้นในปี๒๕๔๘ และปี ๒๕๔๙ เนื่องจากการควบรวมกิจการของอุตสาหกรรมภายในในช่วงปลายปี ๒๕๔๘และมีกระแสเงินสดลดลงในปี ๒๕๕๐ ถึงช่วงระยะเวลาการไต่สวนการทุ่มตลาดสินค้าคงคลังสินค้าคงคลังมีการเพิ่มขึ้นค่อนข้างมากในปี๒๕๔๙ และลดลงเล็กน้อย ในปี ๒๕๕๐แต่เมื่อเปรียบเทียบกับช่วงก่อนระยะเวลาการไต่สวนการทุ่มตลาดและช่วงระยะเวลาการไต่สวนการทุ่มตลาดพบว่าสินค้าคงคลังมีการเพิ่มขึ้นเล็กน้อยการจ้างงานพิจารณาจากจำนวนแรงงานโดยอุตสาหกรรมภายในมีการจ้างแรงงานเพิ่มขึ้นตั้งแต่ปี ๒๕๕๐ถึงช่วงระยะเวลาการไต่สวนการทุ่มตลาดค่าจ้างแรงงานอัตราค่าจ้างแรงงานเฉลี่ยต่อเดือนลดลงโดยตลอดตั้งแต่ปี ๒๕๔๘ ถึงช่วงระยะเวลาการไต่สวนการทุ่มตลาดอัตราการเจริญเติบโตพิจารณาจากปริมาณการขายภายในประเทศอุตสาหกรรมภายในมีอัตราการเจริญเติบโตลดลงอย่างต่อเนื่องในระหว่างปี ๒๕๔๘ ถึงปี๒๕๕๐ และเพิ่มขึ้นเล็กน้อยในช่วงระยะเวลาการไต่สวนการทุ่มตลาดความสามารถในการเพิ่มทุนหรือการลงทุนอุตสาหกรรมภายในไม่มีการเพิ่มทุนตั้งแต่ปี๒๕๔๙ ถึงช่วงระยะเวลาการไต่สวนการทุ่มตลาดความสัมพันธ์ระหว่างปริมาณการนำเข้าสินค้าทุ่มตลาดกับส่วนเหลื่อมการทุ่มตลาดมีความสัมพันธ์ระหว่างปริมาณการนำเข้าสินค้าทุ่มตลาดกับส่วนเหลื่อมการทุ่มตลาดโดยมีอัตราการทุ่มตลาดจากสาธารณรัฐประชาชนจีนร้อยละ ๖.๙๕ ถึงร้อยละ ๓๑.๔๒ ของราคาซี.ไอ.เอฟ.ซึ่งการทุ่มตลาดดังกล่าวส่งผลให้การนำเข้าสินค้าทุ่มตลาดจากสาธารณรัฐประชาชนจีนมีสัดส่วนเพิ่มขึ้นจากร้อยละ๙๒.๐๒ ของราคา ซี.ไอ.เอฟ. ในปี ๒๕๔๘ เป็นร้อยละ ๙๗.๓๓ ของราคา ซี.ไอ.เอฟ.ในช่วงระยะเวลาการไต่สวนการทุ่มตลาด๖.๒.๓การพิจารณาปัจจัยอื่น ๆ ที่ก่อให้เกิดความเสียหายต่ออุตสาหกรรมภายใน(๑)ปริมาณการนำเข้าสินค้าชนิดเดียวกันจากประเทศอื่นจากสถิติการนำเข้าของกรมศุลกากรพบว่าปริมาณการนำเข้าสินค้าชนิดเดียวกันจากประเทศอื่นรวมกันเมื่อเทียบกับปริมาณการนำเข้าสินค้าทุ่มตลาดจากสาธารณรัฐประชาชนจีนมีสัดส่วนลดลงจากร้อยละ ๗.๙๘ ในปี ๒๕๔๘ เป็นร้อยละ ๒.๖๗ในช่วงระยะเวลาการไต่สวนการทุ่มตลาด(๒)ความต้องการใช้ภายในประเทศความต้องการใช้สินค้าชนิดเดียวกันภายในประเทศมีอัตราลดลงในระหว่างปี๒๕๔๘ ถึงปี ๒๕๔๙ และเพิ่มขึ้นเล็กน้อยหลังจากปี ๒๕๔๙ถึงช่วงระยะเวลาการไต่สวนการทุ่มตลาด อย่างไรก็ตามปริมาณการขายของอุตสาหกรรมภายในมีอัตราลดลงมากกว่าการลดลงของความต้องการใช้ภายในประเทศระหว่างปี๒๕๔๘ ถึงปี ๒๕๔๙และมีการลดลงอย่างต่อเนื่องแม้ความต้องการใช้ภายในประเทศได้ขยายตัวเพิ่มขึ้นซึ่งเมื่อพิจารณาส่วนแบ่งตลาดภายในประเทศของอุตสาหกรรมภายในและของประเทศอื่น ๆพบว่ามีการลดลงอย่างต่อเนื่องในช่วงระหว่างปี ๒๕๔๘ถึงช่วงระยะเวลาการไต่สวนการทุ่มตลาดในขณะที่ส่วนแบ่งตลาดภายในประเทศของสินค้าทุ่มตลาดจากสาธารณรัฐประชาชนจีนกลับเพิ่มขึ้นอย่างมากดังนั้น ความเสียหายที่เกิดขึ้นจึงมิได้มีสาเหตุมาจากการหดตัวของตลาดหรือการลดลงของอุปสงค์จากผลการพิจารณาข้างต้นสรุปได้ว่ามีความเสียหายอย่างสำคัญที่เกิดแก่อุตสาหกรรมภายในตามมาตรา ๑๙ (๑)แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ.๒๕๔๒ เนื่องจาก(ก)ปริมาณการนำเข้าสินค้าทุ่มตลาดจากสาธารณรัฐประชาชนจีนเพิ่มขึ้นอย่างมีนัยสำคัญ(ข)มีผลกระทบต่อราคาของสินค้าชนิดเดียวกันในตลาดภายในประเทศโดยมีการขายตัดราคาและมีแนวโน้มการกดราคา(ค)มีผลกระทบต่อสถานะของอุตสาหกรรมภายในซึ่งจากการพิจารณาปัจจัยที่บ่งบอกเกี่ยวกับสภาพทางเศรษฐกิจของอุตสาหกรรมภายในปรากฏว่าสัดส่วนการนำเข้าสินค้าทุ่มตลาดจากสาธารณรัฐประชาชนจีนสูงขึ้นเป็นลำดับทำให้ส่วนแบ่งตลาดภายในประเทศของอุตสาหกรรมภายในประเทศลดลงอย่างต่อเนื่องและทำให้ยอดจำหน่ายในประเทศ ปริมาณการขายในประเทศผลผลิตและอัตราการใช้กำลังการผลิตค่าจ้างแรงงานและอัตราการเจริญเติบโตลดลงรวมทั้งทำให้กระแสเงินสดจากการดำเนินงานมีแนวโน้มลดลง(ง)มีความสัมพันธ์ระหว่างการทุ่มตลาดและความเสียหายต่ออุตสาหกรรมภายในตามมาตรา ๒๑แห่งพระราชบัญญัติการตอบโต้การทุ่มตลาดและการอุดหนุน ซึ่งสินค้าจากต่างประเทศ พ.ศ.๒๕๔๒ โดยในช่วงปี ๒๕๔๘ ถึงช่วงระยะเวลาการไต่สวนการทุ่มตลาดสัดส่วนการนำเข้าสินค้าทุ่มตลาดจากสาธารณรัฐประชาชนจีนเพิ่มขึ้นอย่างต่อเนื่องคือ จากร้อยละ ๙๒.๐๒ ในปี ๒๕๔๘ เพิ่มขึ้นเป็นร้อยละ ๙๗.๓๓ในช่วงระยะเวลาการไต่สวนการทุ่มตลาด โดยมีการทุ่มตลาดในอัตราร้อยละ ๖.๙๕ ถึงร้อยละ๓๑.๔๒ ของราคา ซี.ไอ.เอฟ. และเมื่อพิจารณาปัจจัยอื่น ๆที่อาจก่อให้เกิดความเสียหายต่ออุตสาหกรรมภายใน ได้แก่ปริมาณการนำเข้าสินค้าชนิดเดียวกันจากประเทศอื่น และความต้องการใช้ภายในประเทศพบว่ามิใช่ปัจจัยที่ก่อให้เกิดความเสียหายต่ออุตสาหกรรมภายในสรุปได้ว่าความเสียหายที่เกิดแก่อุตสาหกรรมภายในเกิดจากการนำเข้าสินค้าทุ่มตลาดจากสาธารณรัฐประชาชนจีนข้อ ๗คำวินิจฉัยชั้นที่สุดของคณะกรรมการพิจารณาการทุ่มตลาดและการอุดหนุนเมื่อวันที่๑๐ กรกฎาคม ๒๕๕๒คณะกรรมการพิจารณาการทุ่มตลาดและการอุดหนุนได้มีคำวินิจฉัยชั้นที่สุดว่าการนำเข้าสินค้าโซเดียมไตรโพลิฟอสเฟตหรือโซเดียมไตรฟอสเฟตที่มีแหล่งกำเนิดจากสาธารณรัฐประชาชนจีนมีการทุ่มตลาดและมีความเสียหายอย่างสำคัญที่เกิดแก่อุตสาหกรรมภายในตามพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ.๒๕๔๒เพื่อขจัดความเสียหายที่เกิดจากการนำเข้าสินค้าดังกล่าวอาศัยอำนาจตามความในมาตรา ๔๙แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ.๒๕๔๒คณะกรรมการพิจารณาการทุ่มตลาดและการอุดหนุนจึงกำหนดให้เรียกเก็บอากรตอบโต้การทุ่มตลาดในอัตราเพียงเพื่อขจัดความเสียหายและไม่เกินส่วนเหลื่อมการทุ่มตลาดสำหรับการนำเข้าสินค้าโซเดียมไตรโพลิฟอสเฟตหรือโซเดียมไตรฟอสเฟตตามพิกัดอัตราศุลกากรประเภทย่อยที่๒๘๓๕.๓๑๐๐.๐๐๐ ที่มีแหล่งกำเนิดจากสาธารณรัฐประชาชนจีน ซึ่งผลิตจาก(๑)Yibin Tianyuan Group Co., Ltd. ให้เรียกเก็บในอัตราร้อยละ ๑๘.๗๕ ของราคาซี.ไอ.เอฟ.(๒)Kunming Malong Chemical Co., Ltd. ให้เรียกเก็บในอัตราร้อยละ ๑๙.๓๐ ของราคาซี.ไอ.เอฟ.(๓)Hubei Xingfa Chemicals Group Co., Ltd.ให้เรียกเก็บในอัตราร้อยละ ๖.๙๕ ของราคา ซี.ไอ.เอฟ.(๔)ผู้ผลิตรายอื่น ให้เรียกเก็บในอัตราร้อยละ ๓๑.๔๒ ของราคา ซี.ไอ.เอฟ. สำหรับบรรดาอากรชั่วคราวที่เรียกเก็บหรือหลักประกันการชำระอากรชั่วคราวที่ให้วางไว้ระหว่างที่มีการใช้มาตรการชั่วคราวตามประกาศคณะกรรมการพิจารณาการทุ่มตลาดและการอุดหนุนเรื่องการตอบโต้การทุ่มตลาดสินค้าโซเดียมไตรโพลิฟอสเฟตหรือโซเดียมไตรฟอสเฟตที่มีแหล่งกำเนิดจากสาธารณรัฐประชาชนจีนพ.ศ. ๒๕๕๒ให้เรียกเก็บเป็นอากรตอบโต้การทุ่มตลาดตามประกาศคณะกรรมการพิจารณาการทุ่มตลาดและการอุดหนุนเรื่องการตอบโต้การทุ่มตลาดสินค้าโซเดียมไตรโพลิฟอสเฟตหรือโซเดียมไตรฟอสเฟตที่มีแหล่งกำเนิดจากสาธารณรัฐประชาชนจีน(ฉบับที่ ๒) พ.ศ. ๒๕๕๒ กรณีที่ผู้นำเข้าได้ชำระอากรชั่วคราวหรือวางหลักประกันการชำระอากรชั่วคราวไว้แล้วให้คืนผลต่างของอากรชั่วคราวส่วนที่เกิน หรือให้คืนหลักประกันการชำระอากรชั่วคราวเมื่อผู้นำเข้าได้ชำระอากรตอบโต้การทุ่มตลาดในอัตราที่กำหนดไว้ดังกล่าวทั้งนี้หลักเกณฑ์และวิธีการยื่นคำขอข้อเท็จจริงที่ใช้ในการกำหนดอากรตอบโต้การทุ่มตลาดให้เป็นไปตามประกาศกระทรวงพาณิชย์เรื่อง การตอบโต้การทุ่มตลาดและการอุดหนุน (ฉบับที่ ๔) พ.ศ. ๒๕๔๓ ลงวันที่ ๓๐มิถุนายน พ.ศ. ๒๕๔๓ประกาศ ณ วันที่ ๒๙กรกฎาคม พ.ศ. ๒๕๕๒ชุติมา บุณยประภัศรอธิบดีกรมการค้าต่างประเทศวิภา/ผู้จัดทำ๘.กันยายน.๒๕๕๔[๑] ราชกิจจานุเบกษาเล่ม ๑๒๖/ตอนพิเศษ ๑๑๐ ง/หน้า ๕๓/๖ สิงหาคม ๒๕๕๒